24.2.2023
SK
Úradný vestník Európskej únie
L 60/27
1.5.1.2.
Ak vlastnosti vozidla nedovoľujú dodržať predpísané trvanie Δt, je možné toto trvanie predĺžiť; v každom prípade musí byť okrem času potrebného na brzdenie a zrýchlenie vozidla v každom cykle k dispozícii 10 sekúnd na stabilizáciu rýchlosti v1.
1.5.1.3.
Pri týchto skúškach musí byť sila pôsobiaca na ovládač regulovaná tak, aby sa pri každom brzdení dosiahlo stredné brzdné spomalenie 3 m/s2; je možné vykonať dve prípravné skúšky, aby sa určila príslušná sila pôsobiaca na ovládač.
1.5.1.4.
Počas brzdenia musí zostať trvalo zaradený najvyšší prevodový stupeň (s výnimkou rýchlobehu atď.).
1.5.1.5.
Pri rozbiehaní sa po zabrzdení sa musí prevodovka použiť tak, aby sa dosiahla rýchlosť v1 v najkratšom možnom čase (maximálne zrýchlenie, ktoré dovoľuje motor a prevodovka).
1.5.1.6.
V prípade vozidiel, ktoré nie sú schopné samostatne vykonávať cykly zahrievania bŕzd, skúšky sa vykonajú tak, že pred prvým brzdením sa dosiahne predpísaná rýchlosť a potom využitím maximálnych akceleračných schopností vozidla sa opäť zvýši rýchlosť a následne postupne brzdí pri rýchlosti dosiahnutej na konci každého cyklu s trvaním 45 sekúnd.
1.5.1.7.
V prípade vozidiel vybavených elektrickým regeneratívnym brzdovým systémom kategórie B musí byť stav batérií vozidla na začiatku skúšky taký, aby podiel elektrického regeneratívneho brzdového systému na generovanej brzdnej sile nepresiahol minimálnu úroveň zaručenú konštrukciou systému.
Táto požiadavka sa považuje za splnenú, ak sú batérie v jednom zo stavov nabitia uvedených v bode 1.4.1.2.3.
1.5.2.
Účinok s ohriatymi brzdami
1.5.2.1.
Na konci skúšky typu I (opísanej v bode 1.5.1 tejto prílohy) sa odmeria účinok prevádzkového brzdového systému s ohriatymi brzdami za rovnakých podmienok (a najmä pri strednej hodnote sily na ovládač, ktorá nie je väčšia než stredná hodnota sily, ktorá sa skutočne použila) ako pri skúške typu 0 s odpojeným motorom (teploty môžu byť odlišné).
1.5.2.2.
Tento účinok s ohriatymi brzdami nesmie byť menší než 75 % (2) predpísaného účinku a ani menší než 60 % hodnoty zistenej pri skúške typu 0 s odpojeným motorom.
1.5.2.3.
V prípade vozidiel vybavených elektrickým regeneratívnym brzdovým systémom kategórie A musí byť počas jednotlivých brzdení trvalo zaradený najvyšší prevodový stupeň a osobitný ovládač elektrického brzdenia, pokiaľ je vo vozidle, sa nesmie použiť.
1.5.2.4.
V prípade vozidiel vybavených elektrickým regeneratívnym brzdovým systémom kategórie B sa po vykonaní cyklov zahrievania podľa bodu 1.5.1.6 tejto prílohy vykoná skúška účinku s ohriatymi brzdami pri maxi­ málnej rýchlosti, ktorú môže vozidlo dosiahnuť na konci cyklu zahrievania bŕzd, ak sa nemôže dosiahnuť rýchlosť predpísaná v bode 2.1.1.A tejto prílohy.
Na porovnanie skúška typu 0 so studenými brzdami sa opakuje pri tej istej rýchlosti a s podobným podielom elektrického regeneratívneho brzdenia nastaveným pri zodpovedajúcom stave nabitia batérie, ktorý bol k dispozícii počas skúšky účinku s ohriatymi brzdami.
Po postupe obnovenia brzdného účinku a skúške je povolené opätovné obnovenie vlastností brzdových obložení predtým, než sa vykoná skúška na porovnanie tohto druhého účinku so studenými brzdami s účinkom dosiahnutým s ohriatymi brzdami podľa kritérií uvedených v bode 1.5.2.2 alebo 1.5.2.5 tejto prílohy.
Skúšky sa môžu vykonať bez komponentu regeneratívneho brzdenia.
V takom prípade sa neuplatňuje požiadavka na stav nabitia batérií.
1.5.2.5.
V prípade vozidla, ktoré spĺňa požiadavku na 60 % účinku stanovenú v bode 1.5.2.2 tejto prílohy, ktoré však nemôže splniť požiadavku na 75 % (2) účinku podľa bodu 1.5.2.2 prílohy, sa môže vykonať ďalšia skúška účinku s ohriatymi brzdami, pričom sa na ovládač pôsobí silou, ktorá nepresahuje hodnotu stanovenú v bode 2 tejto prílohy.
Výsledky obidvoch skúšok sa uvedú v skúšobnom protokole.
(2) Zodpovedá to brzdnej dráhe 0,1 v + 0,0080 v2 a strednému plnému brzdnému spomaleniu 4,82 m/s2.